Në një kohë që emigracioni është kthyer në një problem të ndjeshëm për Shqipërinë, Fondi Monetar Ndërkombëtar ka bërë thirrje që të merren masa për të ulur normën e emigracionit. Në raportin e fundit theksohet se që të arrihet një gjë e tillë është e rëndësishme të përmirësohet klima e të bërit biznes, të forcohet lufta ndaj korrupsionit dhe të përmirësohen shërbimet publike.
Në këtë mënyrë, emigracioni në rritje shihet si një rrezik për ekonominë shqiptare. Në raportin e fundit të FMN, qeverisë shqiptare i bëhet apel që të merren masa për të ulur fenomenin. Raporti sugjeron që në vend të zbatohet një sistem më i thjeshtë tatimor, në mënyrë që të rritet mbledhja e taksave dhe, mbi të gjitha, kërkohet që qeveria të rrisë cilësinë e shërbimeve publike.
Sipas të dhënave zyrtare, 1,5 miljonë shtetas shqiptarë ndodhen jashtë territorit të vendit. Shumica e komuniteteve të emigrantëve ndodhen në vendet fqinje, Itali dhe Greqi.